MDI "AirPod" Cenevrə avtosalonunda. 2009-cu il.
**AIRPod** — "Motor Development International" tərəfindən hazırlanmış sıxılmış hava vasitəsi. "AIRPod"un eyni əsas şassi saxlanılmaqla oturacaqların sayını və yük anbarının miqdarını dəyişən üç fərqli konfiqurasiyada istehsalı planlaşdırılmışdır. O, sıfır emissiyalı şəhər avtomobili kimi hazırlanmışdır. Prototiplər hava limanlarında emissiyasız nəqliyyat vasitələri kimi istifadə üçün "KLM/AirFrance" tərəfindən sınaqdan keçirilmişdir.

MDI 2000-ci ildən bəri hər il "AirPod"un istehsal olunacağını vəd edir. 2018-ci ilin oktyabr ayına olan məlumata görə, heç bir seriyalı avtomobil yaradılmamışdır. "Zero Pollution Motors" 2019-cu ilin ortalarına qədər istehsal edəcəyini vəd etmişdi.

İstehsalı
---------

2013-cü ilin sentyabrında avtomobilin 2014-cü ilin yayından etibarən 7,000 avrodan başlayan 100 km məsafəyə malik baza modeli ilə satışa çıxarılacağı iddia edilmişdir. Digəri, 8,000 Avroya 250 km məsafəni təmin edən, sıxılmış havaya əlavə olaraq bir qədər yanacaq istifadə edən təkmilləşdirilmiş mühərriklə olacaqdı. Avtomobillər İtaliyanın Sardiniya vilayətinin Bolotana şəhərində istehsal olunacaqdı. 2014-cü ilin avqustunda MDI öz "Carros" R&D müəssisəsində qismən tamamlanmış, nümayiş xarakterli quraşdırma xəttinin fotoşəkillərini və təklif olunan hazır quraşdırma xəttinin təsvirlərini yerləşdirmişdir. 2016-cı ilin mart ayında onlar Sardiniyada qarşıdan gələn fabrikin tikintisinin "davam etdiyini" göstərən şəkilləri yerləşdirilmişdir.

Satışı
------

Avtomobillər 2015-ci ilin may ayında "Zero Pollution Motors" tərəfindən ABŞ-nin "*Shark Tank*" realiti-şousunda təqdim edilmişdir. Burada Robert Heryavets "AirPod"u 10,000 dollara satmağı təklif etmiş, potensial biznesdə 50% pay üçün 5 milyon dollar təklif etmişdir. "Zero Pollution Motors" istehsal zavodu qurmaq hüququna malikdir və Havay adalarında zavod qurmağı təklif etmişdir. İnvestisiya müqaviləsi uğursuz olmuşdur, çünki şirkət Şimali Amerikada hüquqlara sahib deyildi. Şirkətin saytında Avropada istehsalın 2018-ci ilin birinci rübündə planlaşdırılacağı və sifarişlərin qəbul ediləcəyi bildirilmişdi.

Həmçinin bax
------------

* Sıxılmış hava avtomobili

İstinadlar
----------

1. ↑  Meet the AIRPod Arxivləşdirilib 2010-12-30 at the Wayback Machine, CNN 10 December 2010
2. ↑  AIRPod Arxivləşdirilib 2008-10-13 at the Wayback Machine. Motor Development International
3. ↑  "Zero Pollution Motors | the first compressed air-powered car & golf cart". zeropollutionmotors.us. 23 April 2023 tarixində arxivləşdirilib. İstifadə tarixi: 23 April 2023.
4. ↑  "Sardegna Oggi: Notizie e informazione regionale". 2016-06-11 tarixində arxivləşdirilib. İstifadə tarixi: 2023-10-09.
5. ↑  MDI News page Arxivləşdirilib 2014-08-17 at Archive.today (French) press release dated 2014–08–07, with attached PDF Arxivləşdirilib 2014-08-19 at the Wayback Machine Retrieved 2014–08–14
6. ↑  "ROBERT BUYS AIR-POWERED CAR! - Shark Tank". YouTube. 2 April 2020 tarixində arxivləşdirilib. İstifadə tarixi: 24 August 2017.
7. ↑  "Zero Pollution Motors $5M AirPod Deal Fell Through After Shark Tank". 2paragraphs. 24 August 2017 tarixində arxivləşdirilib. İstifadə tarixi: 24 August 2017.

Xarici keçidlər
---------------

* AIRPod 2.0 Web Page
* Motor Development International Website
* Zero Pollution Motors